**NOTA INFORMATIVĂ**

la proiectul hotărârii Guvernului

cu privire la alocarea mijloacelor financiare

**1.Denumirea autorului și a participanților la elaborarea proiectului**

Proiectul hotărârii Guvernului cu privire la alocarea mijloacelor financiare a fost elaborat de Ministerul Afacerilor Interne.

**2.Condițiile ce au impus elaborarea proiectului de act normativ și finalitățile urmărite**

Proiectul a fost elaborat în conformitate cu prevederile art. 19 lit. g) și art. 36 alin. (1) lit. b) din Legea finanțelor publice și responsabilității bugetar-fiscale nr.181/2014, pct. 6 și pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum și în conformitate cu procesul-verbal nr. 12-13-9194 al ședinței Comisiei pentru Situații Excepționale a Republicii Moldova din 24 decembrie 2019.

**3.Principalele prevederi ale proiectului și evidențierea elementelor noi**

Prin proiectul propus spre examinare se aprobă alocarea din fondul de intervenție al Guvernului, sumele:

 - 115 mii lei - Consiliului sătesc Nișcani, raionul Călărași pentru reparația casei de locuit a doamnei Rusu Parascovia, afectată în urma incendiului produs la 8 decembrie 2019;

- 553,24 mii lei – Ministerului Educației, Culturii și Cercetării pentru reparația acoperișurilor căminelor nr.1 și nr.2 ale Școlii Profesionale din orașul Criuleni.

**4**. **Fundamentarea economico-financiară**

Pentru alocarea mijloacelor financiare stipulate în proiectul actului normativ au fost prezentate documentele confirmative în corespundere cu prevederile legislației în vigoare.

În speță, valoarea mijloacelor financiare a fost calculată în baza devizelor locale, prezentate de către Ministerului Educației, Culturii și Cercetării, devizelor de cheltuieli prezentate de Consiliul local al satului Nișcani, raionul Călărași și constituie suma de 668,24 mii lei.

Subsidiar, în cadrul ședinței din 24 decembrie 2019, Comisia pentru situații excepționale a Republicii Moldova a acceptat solicitările date.

În conformitate cu pct.6 al Regulamentului cu privire la clasificarea situaţiilor excepţionale şi la modul de acumulare şi prezentare a informaţiilor în domeniul protecţiei populaţiei şi teritoriului în caz de situaţii excepţionale, aprobat prin Hotărîrea Guvernului nr. 1076/2010, au fost prezentate documentele necesare, care confirmă că fondurile de rezervă ale organelor administrației publice centrale și locale sunt insuficiente.

Corespunzător, proiectul hotărîrii Guvernului cu privire la alocarea mijloacelor financiare este elaborat în conformitate cu prevederile pct.6 din Regulamentul privind gestionarea fondurilor de urgență ale Guvernului, aprobat prin Hotărîrea Guvernului nr.862/2015, potrivit căruia fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărîrilor Guvernului.

1. **Modul de încorporare a actului în cadrul normativ în vigoare**

Urmare aprobării prezentului proiect nu va fi necesară modificarea altor acte normative în vigoare.

1. **Avizarea și consultarea publică a proiectului**

Întru respectarea Legii nr. 239-XVI din 13 noiembrie 2008 privind transparența în procesul decizional a fost asigurată plasarea proiectului hotărârii Guvernului cu privire la alocarea mijloacelor financiare pe pagina oficială a Ministerului Afacerilor Interne, în directoriul ,,Transparența decizională/Consultări publice” şi avizarea acestuia de către instituțiile interesate.

1. **Consultările expertizei anticorupție**

Proiectul este supus expertizei anticorupție în conformitate cu prevederile Legii nr.100 din 22 decembrie 2017 cu privire la actele normative.

1. **Consultările expertizei juridice**

Proiectul este supus expertizei juridice în conformitate cu prevederile Legii nr.100 din 22 decembrie 2017 cu privire la actele normative.

**Ministru Pavel VOICU**